
AUCTOUE  JOANNE  LOGAN 


JL^rysipelas  inflammatio  est  sui  generis,  cu¬ 
tem  imprimis  afficiens,  cui  proclivitas  est  valde 

« 

insignis  partes  vicinas  implicare.  Saepius  foe- 
minis,  ‘liberis  iisque  habitus  irritabilis,  quam  vi¬ 
ris,  vel  iis  constitutionis  robustae,  supervenit. 
Certis  intervallis  interdum  revertitur,  haud  ra¬ 
ro  inflammatione  phlegmonodca  conjunctum. 
Faciem  atque  extremitates  saepius,  'quam  alias 
corporis  partes  adoritur,  quamvis  nulla  pars  im¬ 
munis  est.  CuLLENUs  id  hisce  definit  verbis : 


A 

Synocha  duorum  vel  trium  dierum,  plerum- 
‘‘  que  cum  somnolentia,  saepe  cum  delirio.’^ 


SYMPTOMATA. 

In  miti  exemplo  hujus  morbi,  praesertim  si 
extremitatibus  insidat,  minimum  turbationis  sys¬ 
temati  adest  5  interdum  pulsus  arteriarum  pau¬ 
lo  plus  solito  acceleratur,  calore  cutis  nonnihil 
aucto,  cum  pauxillo  sitis.  Paulo  post,  inflam¬ 
matio  erysipelatosa  externe  videtur,  cum  aliqua 
asperitate,  dolore,  calore  aucto  et  rubore  cutis  : 
digito  premente,  rubor  evanescit,  sed  pressura 
sublata  redit.  Si  aeger  intra  fores  maneat, 
symptomata  paucis  diebus  abeunt ;  cutis  affecta 
flavida  fit ;  cuticula  in  squamulas  exit,  et  aeger 
ad  valetudinem  restituitur. 

Quae  nunc  memoravi  genus  morbi  mitissi¬ 
mum  indicant :  nunc  ad  accessionem  gravioris 
pergo. 

In  hoc,  symptomata  praecedentia  magis  ur¬ 
gent,  quibus  accedunt  animi  depressio,  virium 
prostratio,  frigus  et  horror,  quae  os  amarum, 
lingua  potilis  humida  et  obducta  muco  flavido, 
sitis  haud  magna,  cutis  parum  sicca,  oppressio 
circa  praecordia,  anorexia,  et  nausea,  quae  in¬ 
terdum  usque  ad  vomitum  tendit,  languor  inso¬ 
litus  et  inquietudo  generalis,  sequuntur. 

Postquam  pleraque  horum  symptomatum, 
per  spatium  unius,  duorum  vel  trium  dierum 
perstiterint,  cutis,  in  parte  quadam,  rubra,  pau¬ 
lum  tumida,  laevis  et  nitida  apparet  ;  et  brevi 
post,  rubor  ad  flavedinem  vergit,’  quae  versus 
flnem  morbi  evidentior  evadit ;  pars  affecta  non 
evidenter  circumscripta  videtur  :  proclivitatem 
insignem  inflammatio  ad  partes  vicinas  tendere 
habet.  Frequenter  mutatur  gradatim,  per  cu¬ 
tem  serpens  ex  alia  ad  aliam  partem,  primam 
occupatam  sanescentem  relinquens.  Aliquan¬ 
do  quoque  uno  loco  evanescit,  et  ad  parces  in¬ 
ternas,  ut  cerebrum,  viscera  thoracis  et  abdomi¬ 
nis  transfertur. 

Postquam  inflammatio  per  aliquod  tempus  per¬ 
stiterit,  quod  quoque  est  valde  incertum,  plu¬ 
rimae  exiguae  vesiculae  continentes  humorem 
flavidum,  sed  interdum  limpidum,  qui  partes  in¬ 
flammatas  et  etiam  vicinas  valde  irritat,  et  qui 
interdum  suppurationi  perlongi  et  mali  generis 
originem  dat,  oriuntur.  Interdum  quoque  hu¬ 
mor  viscidus  est,  qui  ad  cutem  adhaeret  et  sic¬ 
cescit;  plerumque  tamen  materies  tenuior  est, 
quae,  vesiculis  ruptis,  statim  effluit.  Duratio 
harum  vesicularum  maxime  est  incerta.  Do¬ 
lor,  qui  morbum  comitatur,  est  ardens  et  pru¬ 
riens  ;  pulsus  arteriarum  parvus  et  frequens. 

Erysipelas  cum  aliqua  inflammatione  phleg- 
monodea  frequentissime  conjungitur.  In  hu¬ 
jusmodi  exemplis,  pulsus  arteriarum  est  plenior 
et  durior  ;  sitis  major  ;  cutis  et  lingua  siccio-  • 
res  ;  pars  affecta  rubrior ;  tumor  ingentior  et 
durior ;  dolor  acutior,  eumque  sensus  pulsatio¬ 
nis  frequenter  comitatur. 

Symptomata  morbi,  cum  caput  invadit,  quae 
forma  longe  est  periculosissima,  atque  igitur 

attentionem  nostram  praecipue  sibi  vindicat, 
proxime  memorabo. 

In  lioc  exemplo  inflammationem  externam 
frigiditas  antecedit,  cui  calor,  sitis,  in(|uictudo, 
aliacpie  symptomata  febris,  accedunt.  Calorem, 
plerumque  delirium,  et  fere  semper  somnolen¬ 
tia,  frequenter  usque  ad  coma  tendens,  quod 
semper  augescit,  adeo  ut  aeger  septimo,  nono 
vel  undecimo  die  morbi,  apoplecticus  moriatur, 
comitantur.  Pulsus  arteriarum  semper  est  fre¬ 
quens,  et  saepissime  durus. 

Postquam  haec  symptomata  })er  duos  vel 
tres  dies  'duraverint,  rubor  et  tumor  ejusdem 
generis  ac  antea  descripti,  in  aliquam  partem 
faciei,  genas,  frontem,  nasum,  vel  palpebras 
occupantes,  paulatim  ad  calvariam,  et  haud  ra¬ 
ro  ad  collum  et  humeros,  iinmo  interdum  ad 
thoracem  extendentes,  apparent.  Post  breve 
tempus,  vesiculae  oriuntur,  ad  basin  quarum 
superficies  cutis  interdum  fit  coloris  lividi  vel 
subnigri.  Partium  inflammatarum,  quibus  ve¬ 
siculae  nullae  oriuntur,  cuticula  finem  versus 
morbi  in  squamulas  exit.  Tota  facies  saepe 


DE  ERYSIPELATE, 


.  (j 

valde  tumet,  et  praesertim  palpebrae  adeo  affi¬ 
ciuntur,  ut  oculos  prorsus  obtegant,  et  visum 
aegro  eripiant,  atque  ad  suppurationem  usque 
tendant. 

Symptomata  febris,  inflammatione  acceden¬ 
te,  non  semper  minuuntur:  sed,  e  contrario, 
prout  inflammatio  ad  superficiem  majorem  ex¬ 
tendit,  interdum  augescunt :  vel  saltem,  in¬ 
flammatione  non  decrescente,  quae  tamen  in  ca¬ 
sibus  plerisque,  circa  diem  octavum,  vel  deci¬ 
mum,  minui  incipit,  sed  interdum  per  hebdo¬ 
madas  duas  manet,  non  levantur. 

Adhuc  est  alia  forma  morbi,  quae  bene  anti¬ 
quis  notata  fuit.  Non  ab  iis,  esse  species  ery¬ 
sipelatis,  quamvis  a  hodiernis  sic  habetur,  pu¬ 
tata  est. 

Haec  in  vesicularum  forma  parvarum  appa¬ 
ret,  quae  humorem  fere  pellucidum  continent. 
Emptionem  rigores  leves,  nausea  et  vomitus, 
praecedunt. 

Vesiculae  plerumque  circa  pectus,  abdomen, 
dorsum  vel  lumbos  apparent ;  frequenter  par¬ 
tem  gyri  circa  umbilicum  formant,  unde  no- 

nien  Zona.  Alias  in  racemis  distinctis  viden¬ 
tur  ;  alias,  intervallis  parvis  inter  se  interpositis, 
in  has  corporis  partes.  In  hac  etiam  aeque, 
ac  aliis  exemplis  erysipelatis,  symptomata  fe¬ 
brilia,  eruptione  apparente,  non  omnino  eva¬ 
nescunt  :  sed,  materia  in  vesiculis  inspissante, 
paulatim  abeunt.  Haec  conditio,  quod  ad  e- 
ventum,  raro  est  periculosa.  Opinio  vulgaris 
tamen  valet,  si  corpus  omnino  complectitur, 
eam  in  mortem  desituram.  Haec  sententia  ta¬ 
men  fundamento  lubrico  verisimillime  nititur. 
Interdum  quoque  hic  morbus  mammas  mu- 

$ 

lierum  adoritur  ;  quo  facto,  illae  tument,  dures¬ 
cunt,  et  haud  raro  suppurant. 

Erysipelas  interdum  in  metastasin  desinit, 
quae,  cum  caput  afficit,  aliquando,  fere  statim, 
fit  lethale,  omnia  symptomata  apoplexiae  indu¬ 


cens. 

■  CAUSAE. 

De  causis  hujus  morbi  opiniones  valde  di¬ 
versae,  a  variis  auctoribus,  prolatae  sunt ;  sed, 
me  judice,  sequentes  sufficiat  memorare. 

Primo. — Injuria  mechanica,  ut  vulnera,  con¬ 
tusiones,  fracturae.  Haec  est  observatio  antiqui¬ 
tus  a  Celso  facta  :  Id  autem  quod  Erysipe- 

a 

las  vocari  dixi,  non  solum  vulneri  superve- 
“  nire,  sed  sine  hoc  quoque  oriri  consuevit.’’ 

Id  quaedam  genera  vulnerum  prae  aliis  se¬ 
qui,  ut  vulnera  e  bombardis,  vel  lacerata,  et 
longe  frequentissime  omnia  vulnera  capitis,  prae¬ 
sertim  cum  obveniunt  in  illis,  qui  multum  ine- 
brietati  vel  aliis  intemperantiae  habitibus  ad¬ 
dicti  sunt,  bene  cognitum  est.  Scarificationem 
in  casibus  hydropicis  praesertim  crurum  quo¬ 
que  sequitur. 

Secundo.— Gv2idm  temperiei  oppositi,  nimis 
diuturna  expositio  ad  calorem,  veluti  radiorum 

solis,  vel  aquae  in  gradibus  diversis  supra  illoSi 
qui  sine  graviori  effectu  tolerari  possunt,  vel 
contra  ad  frigus  majus  solito,  praecipue  si  aer 
liumidus  comitatur. 

Tertio. — Varii  stimuli,  aut  mechanice  aut  che- 
mice  admoti. 

Quarto. — Vehementia  mentis  pathcmata,  ut 
ira,  luctus,  diu  continuata. 

Quinto. — Perspiratio  impedita.  Cooper  putat 
hanc  esse  efiectum,  sed  Kichter  esse  causam 
hujus  morbi. 

Sexto. —  Conditio  primarum  viarum  turbata, 
praesertim  ex  statu  morbido  secretionis  bilis. 
Septimo. — Aliquid  genus  materiae  intra  cor¬ 
pus  genitum,  et  e  quadam  turbatione  constitu¬ 
tionis  in  superficiem  corporis  ejectum.  Talis  est 
sententia  Culleni  :  verba  ejus  sunt :  “  I  sup- 
“  pose  the  erysipelas  to  depend  upon  a  matter 
generated  within  the  body,  and  which,  ana- 
logous  to  the  other  cases  of  exanthemata, 
“  is,  in  consequence  of  fever,  throvvn  out  upon 
‘‘  the  surface  of  the  body.  I  own  it  may  bc 
“  difficult  to  apply  this  to  every  case  of  erysi- 

pelas ;  but  I  take  the  case  in  which  it  is  ge- 
nerally  supposed  to  apply,  that  of  the  ery- 
sipelas  of  the  face.’’ 

Hic  morbus  viros  frequentissime  inter  an¬ 
num  aetatis  trigesimum  et  quadragesimum  quin¬ 
tum  aggreditur :  foeminae  praecipue  gravidae, 
pueri  quam  viri,  et  illi  habitus  debilis  et  irrita¬ 
bilis,  quam  juniores  constitutionis  plethoricae 
et  robustae,  ad  erysipelas  sunt  procliviores, 
quamvis  hi  ab  eo  nequaquam  sunt  immunes. 
Illos  quoque  valetudinis  quassatae,  et  satis  in 
aetate  provectos,  adoritur,  Heberden  testante  : 
“  Nequaquam  securi  sunt  juvenes,  et  robusti; 
“  multo  tamen  saepius  tentantur,  qui  aetate 
“  sunt  inclinata,  quorumque  valetudo  coepit 
conquassari.” 

Illi,  quos  morbus  antea  corripuerat,  quam 
ii,  qui  illo  nunquam  affecti  sunt,  ad  ejus  redi¬ 
tum  multo  sunt  obnoxiores,  idem  auctor  dicit : 
“  Et  sane  quicunque  illo  semel  tentatus  fuit, 
eum  puto  deinceps  esse  repetenti  opportunio- 

Hic  morbus  interdum,  certis  intervallis,  ex¬ 
empli  gratia  semel  vcl  bis  annis  singulis,  immo 
aliquando  multo  saepius,  revertitur,  qui,  si  ae¬ 
ger  non  sit  constitutione  valida,  cum  paulatim 
et  prorsus  aufert. 

Quod  ad  tempora  pertinet,  quibus  erysipelas 
evenit :  Aestate  quam  hyeme,  praesertim  in 
valetudinariis,  causa  cujus  sit  conditio  aeris  pra¬ 
va,  et  saepius  in  regionibus  calidis  quam  in¬ 
flammatio  phlegmonodea,  quae  revera  nonnul¬ 
lis  una  morbi  causarum  esse  creditur,  invadit. 

Quamvis  causae  plurimae  excitantes  nunc 
memoratae  per  se  hunc  morbum  gignere  suffi¬ 
ciunt,  haereditarius  tamen  aliquando  existere  re- 
peritur.  Doctor  Giiegoiuus  in  suis  praelectio¬ 
nibus  huic  opinioni  videtur  favere.  Haeredita¬ 
rius  est,  inquit,  saltem  in  familiis  quibusdam, 
praesertim  in  arthriticis  apparet ;  quoque  dicit 
id  in  aetate  provecta,  sed,  ut  illi  videtur,  nun¬ 
quam  ante  pubertatem,  occurrere. 

Doctor  Franciscus  Home  hunc  morbum  quo¬ 
que  interdum  esse  haereditarium  putat.  Ver¬ 
ba  ejus  sunt :  A  parentibus  huic  obnoxiis  pro- 


12 


DE  ERYSIPELATE. 


geniti  quoque  addit,  et  hoc  malum  semel 
passi/^ 

Interdum  esse  quoque  contagiosus  habetur. 
Doctor  CuLLENUs  quidem  de  hoc  minus  lucide 
loquitur,  tamen  in  Primis  Lineis  suis  Praxeos 
Medicinae  dicit:  This  disease  is  not  commonly 
contagious;  but  as  it  may  arise  from  anacrid 
matter  externally  applied,  so  it  is  possible 
that  the  disease  may  sometimes  be  communi-^ 
cated  from  one  person  to  another.’’ 

Doctor  Franciscus  Home  de  ejus  natura 
contagiosa,  ut  certa,  loquitur,  in  argumentis 
adductis  in  ejus  Experimentis  Clinicis  et  His¬ 
toriis,  cum  tractat  de  casibus  de  Reid,  et  alia¬ 
rum  febre  puerperali  laborantium  anno  1774, 
quem  morbum  fuisse  contagiosum  et  'e  natura 
erysipelatosa,  clare  probat.  Addit :  The  ery- 
sipelas  at  that  time  was  epidemic  in  the  In- 
firmary,  and  beyond  ali  doubt  infectious, 
though  it  was  never  before  thought  to  be  soj 
for  the  patients  in  the  beds  next  to  those 
who  had  the  erysipelas,  and  the  nurses  at- 
tending  them  were  infected  :  and  the  sur- 

geons  of  the  liospital  found  tliat  an  erysipe- 
las  siipervened  on  every  incision.” 

Aliae  auctoritates  post  id  tempus  quocpic  ex* 
istunt,  ut  Doctor  C.  Wells  in  observationibus 
de  erysipelate  editis  anno  1789,  in  Actis  Socie¬ 
tatis  ad  Scientiam  Medicam  et  Chirurgicam 
promovendam  institutae. 

Doctor  WiLLAN  de  natura  ejus  contagiosa  in 
suo  opere  de  Morbis  Cutaneis  loquitur.  Ex 
omnibus  quibus,  non  dubium  est,  quin  ejus  na¬ 
tura  interdum  sit  contagiosa,  quibusdam  rebus 
externis  loci  et  status  aeris,  ut  putemus,  addi¬ 
tis. 


TERMINATIONES. 

Erysipelas  pariter  ac  aliae  inflammationes  in 
resolutione,  suppuratione  et  gangraena  desinit. 

Resolutio. — Haec  terminatio  hujus  morbi  lon¬ 
ge  est  frequentissima,  quae  est  semper  optanda 

1 

atque  promovenda,  et  quae  symptomatibus  leva- 

tis  est  expectanda.  cum  cutis  affecta  flavida  fit, 
et  cuticula  in  squamulas  abire  incipit.  Haec 
inter  diem  octavum  et  decimum  saepissime  ac¬ 
cidit. 

Nulla  est  evidens  crisis  in  hoc  morbo  :  inter¬ 
dum  tamen  diaphoresi  leni  spontanea  aufertur. 
Plerumque  paucis  diebus  abiit ;  aliquando  ta¬ 
men,  per  dies  duodecim  vel  quatuordecim,  im- 
mo  multo  diutius,  nullo  levaminis  signo  exhibi¬ 
to,  secundum  Doctorem  Gregorium,  protrahi¬ 
tur. 

Suppuratio. — Haec  quoque  haud  insolita  ter¬ 
minatio  erysipelatis,  sed  minime  adeo  frequens 
ac  prior,  existit.  In  palpebras  saepissime  accidit, 
et  qua  inflammatio,  quae  interdum  late  tendit, 
profundius  cute  descendit.  Nulla  extravasatio 
lymphae  coagulatae  est  j  igitur  adhaesiones, 
quae  prohibeant,  ne  materies,  quam  partes  sup¬ 
puratae  plerumque  continent,  extendat,  raro 
formantur.  Praeter  pus,  suppuratio  plerumque 
continet  aera  et  lacunas,  quae  citissime  gangrae¬ 
nosae  fiunt.  Pus  tamen  quod  formatur,  neque 

album,  lev^e  nec  aequale,  quae  signa  sunt  benig 
ni  puris,  sed  potius  simile  ichori  existit. 


DIAGNOSIS. 

Morbus  qui  maxime  refert,  et  qui  pro  cry- 
sipelate  verisimillime  habetur,  est  inflammatio 
phlegmonodea.  Inflammatio  in*cute  non  adeo 
elevata  ac  in  phlegmone  adest,  nec  est  color 
tam  splendens,  nec  plane  circumscriptus,  et  in 
cute  circumdante,  ac  inflammatione  phlegmo¬ 
nodea,  non  evanescit.  Cute  pressa,  color  abit, 
et  statim,  pressura  sublata,  cutis  colorem  suum 
pristinum  recuperat,  quod  non  in  phlegmone 
accidit.  Dolore  in  hoc  morbo  generis  utpo- 
te  ardentis  et  prurientis,  existente,  et  non  pul¬ 
santis,  nisi  cum  conjungitur  aliqua  inflamma¬ 
tione  phlegmonodea.  Dolor  contra  in  phleg¬ 
mone  est  generis  lancinantis  et  pulsantis,  simul 
cum  distentione. 

Erysipelas  et  scarlatina  corpus  signis  fere  iis- 

dem  adoriuntur ;  sed  scarlatinae  efflorescentiaj 
a  capite  ad  calcem,  se  extendit :  et  hic  morbus 
juvenes  saepius  invadit,  cum  exulceratione  ton¬ 
sillarum  quoque  connectitur  :  ad  initium  tamen 
utriusque  morbi,  formantibus  diagnosin  febri 
non  nobis  fidendum  est. 


PROGNOSIS. 

Eventus  hujus  morbi,  attentione  ad  sympto¬ 
mata  adhibita,  melius  potest  praedici.  Cum 
morbus  in  constitutione  vel  habitu  corporis 
pravo,  vel  in  parte,  sensibilitate  magna  praedi¬ 
ta,  occurrit,  simul  cum  inflammatione  vehemen- 
te,  febre  urgente,  delirio  vel  comate,  praesertim 
cum  haec  morbo  ineunte  et  vehementissime 
accidunt  ;  cum  metastasis  est  inflammationis 
ad  partes  internas,  ac  cerebrum,  viscera  thoracis 
vel  abdominis,  vel  cum  partes  inflammatae,  si 
sint  latae,  suppuratae  sunt,  et  ad  gangraenam 
tetenderunt,  aegro  periculum  maximum  immi¬ 
net. 

-  Contra,  si  multum  febris  non  adest,  eamque 
delirium  vel  coma  non  comitatur,  et  cum  in¬ 
flammatio  non  se  late  extendit,  morbus  plerum¬ 
que  fauste  et  sine  periculo  desinit. 


RATIO  MEDENDI. 

Rationes  medendi  maxime  diversae  in  hoc 
morbo,  variis  auctoribus  institutae  sunt,  adeo 
ut  tractationem  hujus  morbi  sub  duobus  capiti¬ 
bus,  primo,  cum  inflammatio  phlegmonodea  id 
comitatur,  et  secundo,  cum  in  habitu  debilita¬ 
to  et  delicato  occurrit,  considerare  mihi  opus 
sit. 


Primo.— De  morbo  cum  conjungitur  inflam¬ 
matione  phlegmonodea,  quod  ut  antea  dixi  sae¬ 
pissime  obvenit. 

Missio  sanguinis, — In  hoc  morbo,  haec  ne¬ 
cessaria  interdum  est.  Cum  morbum  multum 

(' 

pyrexiae  comitatur,  et  cum  caput  delirio  vel  co¬ 
mate  affligitur,  sanguinem  mitti  oportet.  Co¬ 
pia  sanguinis,  et  missionis  repetitio,  ad  sympto¬ 
matum  vim,  corporis  habitum,  vires  aegri,  et 
aspectum  sanguinis  missi,  accommodari  debent. 
Detractio  generalis  vel  phlebotomia,  quam  lo¬ 
calis,  huic  morbo  magis  convenit,  quod  vulne¬ 
ra  ab  hac  facta,  vel  hirudinibus  vel  scarificatio¬ 
ne,  ad  suppurationem,  a  qua,  quam  maxime  po¬ 
test  fieri,  semper  est  cavendum,  plerumque  sunt 
valde  proclivia. 

Cathartica. — Alvum  semper  esse  laxam  opor¬ 
tet.  Una  vel  duae  dejectiones  lenes,  a  quibus¬ 
dam  e  catharticis  lenioribus,  praesertim  praepa¬ 
rationibus  salinis,  indies  sunt  excitandae  :  Illae 
quae  sunt  adhibendae,  sunt  supertartris  potas- 
sae,  tartris  potassae  et  sodae,  sulphas  magne- 
siae,  phosphas  sodae  ;  et  manna  et  senna. 
Sed  cum  caput  multum  afficitur,  ad  purgantia 
satis  valida  confugere  oportebit ;  et  omne  regi¬ 
men  antiphlogisticum,  frigore  excepto,  ut  Doc- 
tor  Gregokius  putat,  est  servandum.  Diaetam 
quoque  non  oportet  esse  tenuem. 

Diaphoretica. — Praeparata  ex  antimonio  pro 
diaphoreticis,  illis  inflammatione  laborantibus, 
optime  conveniunt,  et  hinc  in  hoc  morbo  sunt 
maxime  idonea.  Optima  ex  his  sunt  tartris 
antimonii,  et  vinum  tartritis  antimonii,  in  dosi- 
bus  parvis.  Nitras  potassae  quoque,  et  mistu¬ 
ra  salina  vel  aliquis  potus  dilutus,  adhibentur. 

Emetica. — Cum  lingua  foeda  est  aegro,  sa¬ 
por  amarus  in  ore  et  propensio  ad  vomendum 
cum  aliquo  capitis  affectu,  exhibitio  emetici 
partem  curationis  constituit,  nisi  cum  morbus 
in  suppurationem  vel  lacunas  proclivitatem  de¬ 
sinere  habet.  Cum  emeticum  alvum  admodum 
fusam  reddit,  non  oportet  repeti. 

Secundo. — Cum  morbus,  in  habitu  debilita¬ 
to  et  delicato,  simul  cum  symptomatibus  irrita¬ 
tionis,  qualia  sunt  vires  valde  imminutae,  pul¬ 
sus  arteriarum  celer  et  parvus,  oritur,  ad  remo¬ 
venda  haec  symptomata,  et  praecavendum  ne 
morbus  in  gangraenam  desinat,  opera  est  adhi¬ 
benda.  In  hoc  consilium,  cinchona,  vino,  aci- 

dis  mineralibus,  camphora,  cardiacis  aromati¬ 
cis,  oportet  nos  uti. 

Cum  coma  vel  delirium  morbum  non  comi¬ 
tatur,  et  cum  dolor  et  irritatio  ingravescunt, 
opium  utiliter  et  tuto  adhiberi  potest :  victus 
in  hoc  exemplo  nutriens  esse  debet,  e  vino,  ce- 
revisia  et  jusculis  animalibus  constans. 

Opus  sit  observare  duorum  generum  supra 
dictam  tractationem  constitutionalem,  e  loco,  e 
coelo,  fortuito  multum  pendere. 

In  Scotia,  hunc  morbum  natura  maxime  in¬ 
flammatoria  plerumque  accidere,  et  tractatio¬ 
nem  antiphlogisticam  supra  dictam,  quam  eun¬ 
dem  Londini  occurrentem,  saepius  postulare, 
inter  medicos  nostros  peritissimos  convenit. 
Haec  differentia  ex  hac  re  sola  pendeat,  quod 
morbi  debilitatis,  Londini  quam  Edinburgi,  ma¬ 
gis  valere  habentur. 

Applicationes  externae. — Variae  applica¬ 
tiones  externae  in  hoc  morbo  admotae  sunt;  sed 
illae  quae  plerumque  adhibitae  sunt,  et  igitur 
maxime  comprobatae,  sunt  pulveres  farinacei. 

Ut  pulvis  tritici,  carbonatis  calcis,  amyli,  et  ave¬ 
nae,  (piae  sit  optima,  (juod  non  tam  facile  cum 
materia,  (juae  e  vesiculis  exsudat,  concrescit. 
Commodum  praecipuum  harum  applicationum 
luimorem  acrem  est  absorbere,  (]ui  partes  vici¬ 
nas  multum  irritat,  ut  Domino  B.  Beli,  appa- 
ret ;  et  hae  sunt  applicationes  fere  solae  (piae 
nunc  adhibentur. 

Cum  morbus  ad  suppurationem  proclivis  ex- 
istit,  et  opus  est  remediis  ad  promovendam  sup^ 
purationem,  vel  si  vulnera  comitetur,  cataplas¬ 
mata  emollientia  et  calida,  attentione  adhibita 
ne  ultra  vulnera  vel  partes  inflammatas  exten¬ 
dant,  proderunt.  Si  adsint  ulla  affectionis  in¬ 
ternae  symptomata,  praesertim  (jualia  cerebrum 
affligunt,  epispastica  ad  collum  vel  pone  aures, 
vel  etiam  ad  caput  ipsum,  sunt  admovenda  ; 
sinapismata  (juoque  ad  pedes  imponantur.  Po¬ 
siturae  corporis  erectae,  (juam  maxime  potest, 
quoque  sunt  servandae. 

